Un cop de vent ha provocat un ensurt en la tallada de l'arbre de maig que es fa cada any a Cornellà de Terri (Gironès) en motiu de l'inici de la Festa Major del municipi. Tot plegat ha passat quan després de talar-lo, l'arbre s'ha desviat pel vent i s'ha dirigit on hi havia els espectadors. Ha estat aleshores quan alguns han corregut cap al centre de la plaça per evitar que els caigués a sobre, però la regata que es fa l'ha redirigit cap al centre de la plaça – tal i com estava previst -. Just en aquell moment alguns dels espectadors passaven pel punt on ha anat a caure i ha estat a punt de ferir-los. Afortunadament, tots els assistents han resultat il•lesos. L'alcalde de Cornellà de Terri, Salvador Coll, ha explicat que ha estat un ensurt, però ha anunciat que a partir d'ara ampliaran el perímetre de seguretat.

Un dels actes tradicionals de la festa major de Cornellà del Terri és la Tallada de l'Arbre de Maig. Generalment passa totalment decepercebut.... però avui, per poc, acaba a tots els telenotícies! pic.twitter.com/Q9bZHS7hYH — Maria Garcia (@MariutGarcia) April 19, 2019